Lav et referat af nedenstående tekst:

Tekst:
Ruslands invasion af Ukraine har fået Aalborg Universitet til at reagere. Det nordjyske universitet skærer sine bånd til russiske universiteter over. Når Aalborg Universitet ikke længere vil samarbejde med Rusland, betyder det, at der ikke optages nye studerende på udvekslingsaftaler, og at universitet heller vil indgå i nye forskningssamarbejder med russiske universiteter. Ifølge rektoren får det store konsekvenser for Rusland, at mange af verdens universiteter nu udelukker dem fra forskningssamarbejde. Universitetet vil desuden ikke invitere gæsteforskere eller deltagere fra Rusland og Belarus til konferencer, og opfordrer sine medarbejdere til ikke selv at deltage i lignende arrangementer i Rusland og Belarus. - Ligesom store dele af resten af verden, vil vi vise vores fordømmelse af Ruslands invasion af Ukraine, og det gør vi med disse sanktioner, siger Per Michael Johansen. Rækker ud med støtte Aalborg Universitets nuværende udvekslingsstuderende får lov til at gøre deres ophold færdigt, hvis de ønsker det. Universitet rækker desuden ud til de ukrainske, russiske og belarussiske studerende og ansatte, de har, og opfordrer dem til at kontakte studie- og trivselsvejledningen, studenterpræsten eller Studenterrådgivningen, hvis de har behov for råd og støtte. - Jeg er ærgerlig over, at det her rammer uskyldige mennesker. Jeg har selv arbejdet med gode russiske kollegaer i 15 år, og de tager også afstand fra invasionen, siger Per Michael Johansen. De danske universiteter vil følge situationen i Ukraine nøje og vurdere, om der er behov for yderligere tiltag.

Referat:
Universitetet sætter fire udvekslingsaftaler i bero og opfordrer sine medarbejdere til ikke at deltage i konferencer, møder og lignende i Rusland og Belarus.